Document ID: /roh_data/filtered/fineweb-2-filterrobots_roh.jsonl.gz/32587

Il socialdemocrat Gabriel proponia percunter sco candidat da la SPD Martin Schulz. Schulz era fin qua president dal parlament da l'Uniun Europeica.
Schulz duaja era daventar president da la partida SPD, ha Gabriel ditg a la sesida da fracziun da l’SPD a Berlin. Gia avant aveva las medias «Stern» e «Die Zeit» rapporta che Gabriel renunzia sin ina candidatura.
Sco Gabriel ha ditg al magazin «Stern» na candideschia el betg perquai che las schanzas da Schulz sajan pli grondas. Fin uss valeva Gabriel sco il pli pussaivel candidat ord las retschas da l’SPD. Ma tenor l’agentura da novitads tudestga (DPA) vul el uss daventar minister dal exteriur.
Schulz senza experientscha en la politica naziunala
Martin Schulz (61) n’ha nagina experientscha en la politica naziunala. Uschia sesa el dapi il 1994 en il parlament europeic ed era la fin il president dal parlament. Tenor las retschertgas n’è la SPD lunsch davos la CDU da Angela Merkel.
RR novitads 16:00